Public procurement notice: Voluntary Ex Ante Transparency Notice
Published: 2022-03-15
Buyer: Varsinais-Suomen sairaanhoitopiirin kuntayhtymä
Country: FI
Contract type: Supplies
Procedure: Negotiated without a prior call for competition
CPV classification: 33000000
Estimated value: 1100000 EUR

Technical requirements: Lääketieteelliset laitteet, farmaseuttiset valmisteet ja henkilökohtaiseen hygieniaan liittyvät tuotteet
Varsinais-Suomen sairaanhoitopiiri hankkii yhden (1) SPECT/TT-laitteen Turun yliopistollisen keskussairaalan isotooppiosastolle.
Varsinais-Suomen sairaanhoitopiiri hankkii yhden (1) SPECT/TT-laitteen Turun yliopistollisen keskussairaalan isotooppiosastolle. SPECT/TT -laitetta käytetään yleisimpiin gammakuvauksiin, kuten luuston gammakuvauksiin, erilaisiin vartijaimusolmuketutkimuksiin sekä lisäkilpirauhas- ja dopamiinitransportterikuvauksiin. Laitteella tehdään SPECT/TT-yhdistelmäkuvauksia kuten luuston ja sydänlihasperfuusion SPECT/TT -kuvauksia ja erityisesti lapsitutkimuksia. Laitteen TT-osan tulee soveltua onkologisiin varjoainetutkimuksiin.  Laite on käytössä 5 päivää viikossa ja sillä tehdään arviolta 1100 - 1300 isotooppitutkimusta vuodessa.
Turun yliopistollinen keskussairaala toteuttaa yhden (1) 3D-rengasmaisen SPECT/TT-laitteen (jäljempänä SPECT/TT) hankinnan hankintalain 40 §:n mukaisella suorahankintamenettelyllä, jossa hankintayksikkö neuvottelee valitsemansa toimittajan kanssa hankintasopimuksen ehdoista julkaisematta hankintailmoitusta.
SPECT/TT -laitetta käytetään yleisimpiin gammakuvauksiin, kuten luuston gammakuvauksiin, erilaisiin vartijaimusolmuketutkimuksiin sekä lisäkilpirauhas- ja dopamiinitransportterikuvauksiin. Laitteella tehdään SPECT/TT-yhdistelmäkuvauksia kuten luuston ja sydänlihasperfuusion SPECT/TT -kuvauksia ja erityisesti lapsitutkimuksia. Laitteen TT-osan tulee soveltua onkologisiin varjoainetutkimuksiin.  Laite on käytössä 5 päivää viikossa ja sillä tehdään arviolta 1100 - 1300 isotooppitutkimusta vuodessa.
SPECT/TT -laitteen keskeisin etu verrattuna 2D-laitteeseen on korkea herkkyys mittaussignaalille. 3D-laitteessa mittauspäät voidaan fokusoida pienempiin kuvauskohteisiin, jolloin laitteen herkkyyttä voidaan lisätä entisestään moninkertaiseksi verrattuna perinteiseen 2D-laitteeseen. CZT-detektorimateriaalin ansiosta 3D-laitteen energianerotuskyky ja paikkatarkkuus ovat myös merkittävästi parempia kuin analogisen 2D-laitteen.
Tyksin Isotooppiosastolla otetaan vuonna 2022 käyttöön 99mTc-PSMA radiolääkeaine, joka mahdollistaa aiempaa pienempien ja vaikeammin erottuvien etäpesäkkeiden arvioinnin korkean riskin eturauhassyöpäpotilailla. SPECT/TT:llä on mahdollista kuvata korkean herkkyyden ja hyvän paikkaerotuskyvyn ansiosta sellaisia pieniä etäpesäkkeitä, joita 2D-laitteella ei pystytä diagnosoimaan. Korkean riskin eturauhassyövän levinneisyysselvitykset tulee tehdä nykysuosituksien perusteella luuston gammakuvauksella ja vartalon varjoainekuvauksella. Yhdysvalloissa on jo sisällytetty suosituksiin (NCCN) PET-PSMA -kuvaus ja näin tapahtuu lähivuosina myös Euroopassa (EAU). 3D-laite on välttämätön hankinta korkeatasoiseen eturauhassyöpäpotilaiden diagnostiikkaan 99mTc-PSMA:lla, jota lähitulevaisuuden suositukset tulevat edellyttämään.
SPECT/TT -laitteen muutkin kliiniset edut ovat kiistattomat. Laitteella voidaan tehdä sydänlihasperfuusion gammakuvauksia aiempaa nopeammin ja pienemmällä sädeannoksella. Nopea ja herkkä kuvaus mahdollistaa dynaamisen ja kvantitatiivisen SPECT/TT:n, jolloin esimerkiksi kolmen sepelvaltimosuonen taudin diagnosointi olisi mahdollista sydänlihasperfuusiotutkimuksessa. Tämä ei ole luotettavasti mahdollista nykyisillä 2D-SPECT/TT -laitteilla. 3D-laitteen korkea herkkyys ja paikkatarkkuus etenkin fokusoidulla kuvauksella sekä CZT-detektorin erinomainen energianerotuskyky parantavat merkittävästi Parkinson-taudin diagnostiikkaa ja pienten lisäkilpirauhasadenoomien paikannustarkkuutta. 3D-laitteen korkea herkkyys mahdollistaa myös säteilynkäytön merkittävän vähentämisen tai mittauksen nopeuttamisen aikuis- ja etenkin lapsipotilailla.
SPECT/TT -laite parantaa kaikkien yleisimpien isotooppitutkimusten diagnostista tarkkuutta sekä edistää potilaiden ja henkilökunnan säteilysuojelua.  Modernia laitetekniikkaa edustava 3D-laite on välttämätön investointi Tyks isotooppiosastolle, kun potilaille halutaan tarjota parasta isotooppidiagnostiikkaa tulevina vuosina. Tällä investoinnilla vastataan lähitulevaisuuden kliinisiin haasteisiin ja edistetään merkittävästi potilaiden diagnostiikkaa perinteisellä isotooppilääketieteellä.
Hankintayksikön toteuttaman markkinakartoituksen perusteella SPECT/TT -laitetta valmistaa kaksi yritystä; GE Healthcare ja Spectrum Dynamics Medical, joilla kummallakin on tarjolla yksi yleiskäyttöinen SPECT/TT -laite. Spectrum Dynamics Medical on pienehkö laitevalmistaja, jolla ei ole myynti- eikä huolto-organisaatiota Suomessa eikä Pohjoismaissa.  GE Healthcarella on  kotimainen myynti- ja huolto-organisaatio. Laitteen käytön kannalta kotimainen huolto-organisaatio on välttämätön, mistä johtuen 3D-rengasmainen SPECT/TT -laite esitetään suorahankittavaksi GE Healthcare Finland Oy:stä.
Mikäli markkinatoimija katsoo vastoin hankintayksikön käsitystä kykenevänsä toteuttamaan hankinnan ja ettei suorahankintaperuste pidä paikkansa, markkinatoimijaa pyydetään viivytyksettä ilmoittamaan asiasta osoitteeseen irtaimistohankinnat@tyks.fi siten, että ilmoituksessa on kerrottu lyhyesti myös selvitys markkinatoimijan näkemykseen. Näin hankintayksikkö pystyy nopeasti arvioimaan asian uudelleen ja tarvittaessa keskeyttämään suorahankinnan oma-aloitteisesti.


Winner: GE Healthcare Finland Oy
Award value: 1100000